Jugoslavijos vyrų futbolo rinktinė

Jugoslavijos vyrų futbolo rinktinė – futbolo komanda, iki 1992 m. atstovavusi buvusią Jugoslavijos Socialistinę Federacinę Respubliką.

1992–1994 m. rinktinė nežaidė dėl tarptautinių sankcijų. 1994–2002 metais Jugoslavijos vardu žaidė Serbijos ir Juodkalnijos rinktinė.

Jugoslavijos futbolo laimėjimai nėra menki. Jugoslavija dalyvavo aštuoniuose pasaulio čempionatuose ir du kartus pateko tarp keturių stipriausiųjų ekipų: 1930 m. su JAV pasidalino trečiąją – ketvirtąją vietas, o 1962 m. liko ketvirta.

Jugoslavija keturiskart žaidė Europos čempionatuose, du kartus nužingsniavo iki finalo (1960 m. po pratęsimo 1:2 nusileido Levo Jašino vedinai TSRS rinktinei, o 1968 m. pakartotinėse finalo rungtynėse buvo pralaimėta Italijai). Jugoslavija taip pat buvo 1976 m. Europos čempionato šeimininkė.

Jugoslavija yra laimėjusi 1978 m. Europos jaunimo (iki 21 m.), 1987 m. Pasaulio jaunimo (iki 20 m.) čempionatus bei 1960 m. olimpinių žaidynių auksą.

Dalyvavimas pasaulio čempionatuose 

 1930 – pusfinalis
 1934 – neįveikė atrankos
 1938 – neįveikė atrankos
 1950 – I etapas
 1954 – ketvirtfinalis
 1958 – ketvirtfinalis
 1962 – 4 vieta
 1966 – neįveikė atrankos
 1970 – neįveikė atrankos
 1974 – II etapas
 1978 – neįveikė atrankos
 1982 – I etapas
 1986 – neįveikė atrankos
 1990 – ketvirtfinalis

Dalyvavimas Europos čempionatuose 

 1960 – 2 vieta
 1964 – neįveikė atrankos
 1968 – 2 vieta
 1972 – neįveikė atrankos
 1976 – 4 vieta
 1980 – neįveikė atrankos
 1984 – I etapas
 1988 – neįveikė atrankos
 1992 – pateko, bet dėl tarptautinių sankcijų buvo diskvalifikuota

Buvusios nacionalinės futbolo rinktinės
Jugoslavijos sporto rinktinės